John Henry Leech

John Henry Leech (* 5. december 1862, Spojené kráľovstvo - † 29. december 1900, Salisbury) bol britský entomológ, ktorý sa špecializoval prevažne na motýle (Lepidoptera), ale i chrobáky (Coleoptera).

 Biografia 
Narodil sa v Anglicku. Po skončení základného vzdelania pokračoval v štúdiu na Eton College a Trinity Hall v Cambridge. Zomrel pomerne mladý v roku 1900. Počas svojho života sa zaoberal hlavne entomológiou. 

 Entomologické aktivity 
Zbery hmyzu prevádzal v Číne, Japonsku, v severozápadnej časti Himaláji a v Kašmíri. Tieto zbierky sú asi od roku 1900/1901 uložené v The Natural History Museum v Londýne. Zbieral i na území Maroka, na Kanárskach ostrovoch a na Madeire. Časť jeho zbierok hmyzu bola rozpredaná.

Z jeho najvýznamnejších prác treba spomenúť: British Pyralides z roku 1886 a Butterflies from China, Japan and Corea, ktorá vyšla v troch dieloch v rozmedzí rokov 1892 - 1894. 

Patril k zakladajúcim členom "The Linnean Society" a "The Royal Entomological Society of London". Bol aj členom Societe Entomologique de France a Nemeckej entomologickej spoločnosti v Berlíne (Entomologischen Verein zu Berlin).

 Literatúra 
 Anonym: 1901, [Leech, J. H.]. Entomologist's Monthly Magazine, (2), 12(37)(2): p. 49 - 50.  
 Anonym: 1901, [Leech, J. H.].  Entomologist, 34: p. 33 - 38. 
 Gilbert, P.: 2000, Butterfly Collectors and Painters. Four centuries of colour plates from The Library Collections of The Natural History Museum, London. Singapore, Beaumont Publishing Pte Ltd. 
 Inoue, H.: 2005, John Henry Leech (1862 - 1900): The pioneers of moth-fauna of Japan 1 Yugato (179): 9 - 13. 
 Verrall, G. H.: 1900, Proc. Ent. Soc. London (1900): XLIV. 
 Groll, E. K. [ed.]: 2006, Entomologen der Welt (Biographien, Sammlungsverbleib). Datenbank 2. Version, DEI im ZALF e. V.: „Leech, John Henry“: (internet). 

 Externé odkazy 
 NHM Manuscript Collection.
 Internet Archive Catalogue of the collection of palaearctic butterflies formed by the late John Henry Leech, and presented to the trustees of the British Museum by his mother, Mrs. Eliza Leech (1902) British Museum (Natural History. 
 Internet Archive Leech, John Henry On Lepidoptera Heterocera from China, Japan, and Corea (1897?]) 

Kategória:Britskí entomológovia
Kategória:Lepidopterológovia
Kategória:Koleopterológovia